Ons Omgewing | MaanKind
Category Archives: Ons Omgewing
Ons bly in die mooiste, mooiste plek by die see. Hier is ‘n berg, ‘n see, ‘n lagoon, ‘n rivier, en die mooiste natuur en fynbos waaraan jy kan dink.
Posted by MaanKind in Ons Omgewing
Die see gee my energie. Laat my één voel met die Universe. Slaan die seer uit my siel.
Vandag – Feeling Blue. Maar paradoksaal is dit juis dit wat my energie gee om more my voete in die water te wil sit. My skaduwee op die sand te sien en ‘n seemeeu te sien vlieg.
27 Sondag Mei 2012
≈ 25 Kommentaar
Canola, Clarence Drive, De bos dam, Elandspoort dam, Overberg, Summer, Weekly Photo Challenge
Somer is vir my die Canolalande van die Overberg.
Wasgoed in die son
Vol damme na die lekker winterreëns
Dit alles is somer vir my, maar die beste van alles, bly die see!
Kleinmond Kook die Naweek!
02 Vrydag Mar 2012
Posted by MaanKind in Foto's, Ons Omgewing, Toerisme
Big Blues Festival, Kleinmond, Kleinmond Self-Catering Accommodation, Kleinmond Selfsorg Akkommodasie
As ek sê Kleinmond Kook die naweek, verwys ek nie na die weer nie. Dis weer tyd vir die Big Blues Festival! Ons het pas gaan kyk na al die voorbereidings by die hawe.
Op die oomblik is my vel nog hipersensitief vir son en gaan ek nie soos verlede jaar heeldag daar rondloop met my kamera nie, so ek wys maar wat my ervaring verlede jaar was en wat ek raakgesien het.
Ook verlede jaar gesien by die Big Blues Festival:
(Daar word sekerlik genoeg foto’s geneem van die kunstenaars, ek geniet dit maar om om my te kyk)
Kunstenaars waarna ons kan luister, is:
• Albert Frost & The Blues Broers
• Ballistic Blues
• Boulevard Blues Band
• Charlie King Band
• Dan Patlansky
• Diamondback Blues Band
• Gian Groen Blues Band
• Hellfire Blues Club • In the Deepend
• Natasha Meister
• Piet Botha & The Lyzard Kyngs
• Sixgun Gospel
• Southern Gypsy Queen
• The Studerbakers
• Tony and the Trailer Cats
• Tribal Echo
• Vusi Mahlasela
Kinders moenie in die water mors…
≈ 31 Kommentaar
Kleinmond, Kleinmond Self-Catering Accommodation, Kleinmond Selfsorg Akkommodasie, Palmietrivier
Het jy al op iemand afgekom wat kafoefel op ‘n snaakse plek?
Ons het vandag in die Palmietrivier onder hierdie brug gaan swem, so ent op in die rivier is ‘n natuurlike borrelbad – MAGIC is nie die woord nie! Die borrelbad is privaat – dis met groot klippe omring. By die brug klouter jy met so mooi paadjie af tot op die klippe, maar dan swem jy rivier-op vir seker so 50 m, die water vloei stil genoeg daar, en daar is klippe tussenin waar jy kan rus. Dis seker net so 50 m tot by die ‘borrelbad’, maar dit het gevoel soos die Midmar myl stroomop!
Dit laat my toe weer dink aan ‘n vorige keer wat ons daar gaan swem het. So ent op, kon ons hoor daar is reeds mense, en ‘n meisie het so lekker gegiggel. Hoe nader ons gekom het, hoe duideliker het die aard van die gegiggelry geword! Ons het lekker gelag, terwyl ons aan ‘n klip hang, om die kafoefelende couple genoeg kans te gee, dit moes vir hulle hengse spesiaal gewees het. Toe die geluide begin aandui dat hulle weer mense kan aankyk, het ons al hoe harder begin praat om hulle te waarsku ons is onderweg. Dis darem wonderlik om jonk en verlief te wees! Twee oulike kinders, hulle het bietjie gesels soos ons by mekaar verby is. So twee jaar getroud, die twee. En ek dink sy het geweet ons weet…
Ja, OK, ons piekniek maar op die klippe en sukkel die steiltes uit, en die jonges kafoefel. Ons het immers ons beurt gehad…
Hierdie foto is nie vandag geneem nie, maar die water het net so gelyk. Dalk bruiner, meer die tipiese amber bergwater kleur.
En ja. Ons besef inderdaad hoe bevoorreg ons is. Ons het in daardie borrelbad gesit en Dankie gesê vir die voorreg om in hierdie wonderlike omgewing te kan woon.
Daar is ‘n tyd om te kom en ‘n tyd om te gaan…
06 Vrydag Jan 2012
≈ 26 Kommentaar
Kleinmond, Kleinmond Self-Catering Accommodation, Kleinmond Selfsorg Akkommodasie, Poeftrok, Vakansiedorp
Volmaan en Nuwemaan
Maande van die jaar
Op en Af en In en Uit
Alles gebeur in siklusse, alles. En so het die vakansieseisoen amper oornag tot einde gekom. Winkels is weer tjoepstil, en op die strand is meer oorblyfsels van vakansiegangers as mense. Strate is stiller. Almal se fut is uit, soetgoed klink nie meer lekker nie, braaivleisvure vlam nie meer so hoog nie, en kort-kort ry hier nog ‘n volgelaaide voertuig met fietse agterop, of ‘n karavaan verby op pad huis toe.
Kersfees in Kleinmond is altyd ŉ baie besonderse tyd. Terwyl almal in ‘n feestelike stemming is en kuier, was daar mense wat harder gewerk het as gewoonlik wat ‘n baie groot dankie verdien.
My grootste dankie gaan aan al die manne van die poeftrokke wat van ligdag tot laataand gery het. Uhm, ja, ons het mos nog hierdie stelsel… Ons is tjok-en-blok oor hierdie tyd, en ons het oor die Nuwejaarsnaweek ‘n kommunikasieprobleem gehad wat gelei het dat die kontrakwerkers wat ingekry is om die ekstra las te verlig, deurmekaar geraak het met strate en lane (Bly bietjie in ‘n dorp met strate en lane en jy raak self soms deurmekaar!) en by die verkeerde huis gaan leegsuig het. Ons Munisipale Areabestuurder was met ‘n glimlag in haar stem en goeie wense vir die nuwe jaar op Nuwejaarsdag bereid om ons te help om die probleem uit te sorteer. Wat ‘n verligting toe ons 20 minute later daardie bekende dreuning voor ons oranje huis hoor. Imagine vir een oomblik ek moet vir gaste gaan sê moet asseblief nie flush nie…
Die manne van die vullistrokke het elke dag gery, en met ‘n glimlag hulle werk gedoen om ons dorp skoon te hou. Ek besef ook nou wat die term sigbare polisiëring beteken, die polisie en verkeersmanne was baie sigbaar. Die brandweer en noodspanne Volunteers het blitsvinnig ‘n bergbrand geblus.
Die kassiere van al die winkels, maar veral by die SuperSpar, is voorwaar besondere meisies. Nadat hulle vir ure aanmekaar gewerk het, was ons steeds met ‘n glimlag begroet! Die bestuur van ‘n winkel of ‘n restaurant kan hóé goed wees, maar uiteindelik is dit maar die personeel agter die kasregister, of wat jou kos aandra, wat jou koop- of eet ondervinding maak of breek.
Al hierdie dinge maak dit so ‘n unieke ervaring om hier te woon, ons was altyd gewoond in stede gaan munisipale en ander dienste agteruit oor vakansietye, maar hier word groter pogings ingesit. Ons munisipaliteit, polisie, verkeer en al die besighede verdien ‘n baie groot dankie! Wat ‘n dorp!
En dan natuurlik ook ‘n groot dankie aan al die vakansiegangers wat nou in groot getalle teruggaan, wat help ons om dorp te laat groei in die lekkerste vakansiedorp wat ek ken!
Om ‘n graf te grawe…
20 Woensdag Jul 2011
Ella Gordon Dove Colston, Karwyderskraal, Perde Begraafplaas
Daar is ‘n uitdrukking wat praat van om jou eie graf te grawe, en ek het vanoggend by Gardiol my graf gegrawe, gesê ek sal blog oor ons besoek aan die vreemdste begraafplaas vandag.
Ella Gordon Dove Colston, ’n merkwaardige vrou kom in die 1920’s as toneelspeler saam met ’n sirkus uit Skotland in Suid-Afrika aan en hier het sy wortel geskiet. Sy het as die “perdevrou van die Overberg” bekend gestaan vanweë haar liefde vir haar perde en honde en hoewel sy baie geliefd was, was haar seksuele oriëntasie vir baie mense ’n steen des aanstoots. Sy was ook bekend as “die vrou met die kruisbande” en het haar liefde vir Klara op die plaas Karwyderskraal uitgeleef.
Weggesteek op ‘n plaas op die Karwyderskraalpad naby die Hemel-en-aarde vallei, is die vreemde begraafplaas vandag nog te sien. In nege uitgemerkte blokke, kompleet met verweerde grafstene, rus Ella Gordon se geliefde perde. Slegs ‘n paar se grafskrifte is nog sigbaar:
Wickers. Trick Hors. Clever, good and true. Aurevoir old friend. From EGDC
Booysums the wonder horse, we shall meet to part no more
Polly my saddle horse good and true. Rest thy work’s done,”
In die hoek van die gewone begraafplaas, is nog ‘n vreemde graf, langs dié van Ella Gordon. Die steen is gebars en verweer, maar daar is nog ‘n paar woorde sigbaar. Woppy my dog Died Nov 17 Age 18 Yrs. We’ll meet to part no more. RIP EGDC
Dramaturg Charles Fourie het ‘n paar jaar gelede ‘n stuk op die planke gebring: Ella se perde. “God se liefde is wyd, maar is dit wyd genoeg om honde, perde en lesbiërs in die hemel toe te laat?” was die tema van die stuk.
Stof is jy… En tot stof sal jy…
15 Vrydag Jul 2011
Gister laat weet my kleinsus:
Ek het vanoggend vir ma na die pensioenkantoor toe gevat om haar jaarlikse bewys te lewer dat sy nog leef. Dit is werklik die vriendelikste effektiefste staatsdepartement waarvan ek weet. Ons was vroeg, het baie naby parkeer (Dis in die stad in Hamilton straat), ingestap, ‘n nommer gekry, deurgestap na die jong Afrikaanse wit dametjie toe, en is onmiddellik baie vriendelik en professioneel gehelp. Elke mens wat daar werk, wit of swart, is vriendelik en gesels met die ou mense. Hoekom kan alles nie net so wees nie?
Ek wil hulle iewers erkenning gee, ek weet net nie waar nie.
(Hier is ‘n bietjie openbare erkenning, vir wat my woord werd mag wees)
‘n Jaar of wat gelede het ons dieselfde ondervind by ons Binnelandse Sake-kantoor in Caledon. Ons nuwe paspoorte was blitsvinnig reg, en ook die Unabridged Birth Certificate wat my dogter nodig gehad het. Hermanus se Lisensiekantore is net ‘n plesier. Ons moet juis volgende week ons bestuurslisensies laat hernu. Sien g’n stuk niks op daarteen nie, die diens daar is flink en vinnig.
Net so word ons dorp en die hele area uitstekend bestuur! Ons paaie is heel, alles werk wat moet werk, en as iets fout gaan by bv ‘n elektriese paal, of as daar ‘n waterpyp bars, is die lorrietjie binne 10 minute hier om die herstelwerk te doen. Hulle is tans besig om al die oorhoofse kabels ondergronds te lê. Daar is honderde netjie HOP-huise gebou hierdie jaar. Die water resevoir is laat skoonmaak deur kommersiële duikers. Die rioolwerke is uitgebrei. Nuwe substasies is gebou. Kortom, alles word in stand gehou en uitgebrei. Go Overstrand!
Die nuwe hawe-ontwikkeling verloop volgens plan, en die besighede doen fluks sake tussen die lorries en padmaak deur. Ons is ongelooflik opgewonde oor die nuwe ontwikkelings!
Daarby is dit vandag skoon somer vandag in Julie! Koffie en koek in die hawe. Dolfyne, Walvisse, seemeeue, honde en Hadida’s. Vissermanne en seuntjies met visstokkies wat in die golwe speel.
Ek Lief my Lewe!